John Kerry
John Forbes Kerry američki je političar koji trenutno služi kao specijalni predsjednički izaslanik Sjedinjenih Američkih Država za klimu. Prethodno je obnašao dužnost državnog sekretara SAD-a od 2013. do 2017. godine. Kerry je također vršio dužnost senatora iz savezne države Massachusetts od 1985. do 2013. i bio predsjednik senatske Komisije za međunarodne odnose. Bio je kandidat Demokratske stranke na predsjedničkim izborima 2004., izgubivši od republikanskog kandidata, Georgea W. Busha.